b'\n_START_ARTICLE_\nKiiminkijoen rautatiesilta\n_START_PARAGRAPH_\nKiiminkijoen rautatiesilta (joskus my\xc3\xb6s Haukiputaan rautatiesilta sek\xc3\xa4 Asemakyl\xc3\xa4n silta) on Kiiminkijoen ylitt\xc3\xa4v\xc3\xa4 silta Haukiputaan Asemakyl\xc3\xa4ss\xc3\xa4 Pohjois-Pohjanmaalla. Silta sijaitsee rataosalla Oulu\xe2\x80\x93Tornio heti Haukiputaan ratapihan etel\xc3\xa4puolella. Nykyinen silta on rakennettu saksalaisten vet\xc3\xa4ytymisvaiheessa vuonna 1944 tuhoaman sillan tilalle. Rautatiekannen rinnalla on kapea kevyen liikenteen siltakansi._NEWLINE_Kolmij\xc3\xa4nteisen sillan lyhyemm\xc3\xa4t, uloimmat j\xc3\xa4nteet ovat levypalkkisiltoja, keskimm\xc3\xa4isen j\xc3\xa4nteen ollessa ristikkorakenteinen. Siltaj\xc3\xa4nteet on koottu niittaamalla.'